ЗАЦВЕРДЖАНА

Загад начальніка ўпраўлення па адукацыі

Барысаўскага райвыканкама

01.02.2021 № 51

ПАЛАЖЭННЕ

аб адкрытым раённым паэтычным конкурсе чытальнікаў

на беларускай мове сярод вучняў устаноў адукацыі Барысаўскага раёна

“Акрыляе роднае слова”

**1. Агульныя палажэнні**

Адкрыты раённы завочны паэтычны конкурс чытальнікаў на беларускай мове сярод вучняў устаноў адукацыі “Акрыляе роднае слова” праводзіцца ў рамках святкавання Дня роднай мовы, які быў заснаваны Генеральнай канферэнцыяй ЮНЭСКА 17.11.1999 г.

Арганізатарамі з’яўляюцца ўпраўленне па адукацыі Барысаўскага раёна, дзяржаўная ўстанова адукацыі “Сярэдняя школа № 23 г. Барысава”.

**2. Мэты і задачы**

Мэты адкрытага раённага конкурсу чытальнікаў на беларускай мове сярод вучняў устаноў адукацыі Барысаўскага раёна “Акрыляе роднае слова” (далей – конкурс):

– прапаганда і папулярызацыя беларускай мовы;

– далучэнне дзяцей да чытання твораў беларускіх аўтараў на роднай мове;

– стымуляванне цікавасці сярод юных чытальнікаў да заняткаў паэтычнай творчасцю, акцёрскім майстэрствам.

 Задачы конкурсу:

– развіццё творчых здольнасцей дзяцей у галіне літаратурнага чытання і акцёрскага майстэрства;

– выяўленне і падтрымка таленавітых вучняў, лепшых чытальнікаў;

– выхаванне любові да беларускай мовы і літаратуры, падтрымка цікавасці да твораў беларускіх аўтараў;

– папулярызацыя беларускай мовы.

**3. Журы конкурсу**

Склад журы:

Балаболава Н.Я. – бібліятэкар дзяржаўнай установы адукацыі “Сярэдняя школа № 23 г. Барысава”,

Капыток А.С. – дырэктар дзяржаўнай установы культуры “Барысаўская цэнтральная раённая бібліятэка імя І.Х. Каладзеева”,

Каралёва М.А. – метадыст дзяржаўнай установы “Вучэбна-метадычны цэнтр Барысаўскага раёна”,

Кратовіч Н.А. – метадыст дзяржаўнай установы “Вучэбна-метадычны цэнтр Барысаўскага раёна”,

Навіцкая Л.В. – педагог дадатковай адукацыі дзяржаўнай установы дадатковай адукацыі “Цэнтр творчасці дзяцей і моладзі Барысаўскага раёна”,

Паўлава Ю.С. – настаўнік беларускай мовы і літаратуры дзяржаўнай установы адукацыі “Гімназія № 1 г. Барысава”,

Шпакоўская В.А. – настаўнік беларускай мовы і літаратуры дзяржаўнай установы адукацыі “Сярэдняя школа № 12 г. Барысава”, кіраўнік РМА настаўнікаў беларускай мовы і літаратуры.

**4. Парадак правядзення конкурсу**

***Увага! У адпаведнасці з Метадычнымі рэкамендацыямі па арганізацыі адукацыйнага працэсу ва ўстановах адукацыі ва ўмовах распаўсюджвання інфекцыі COVID-19, распрацаваных дзяржаўнай установай “Рэспубліканскі цэнтр гігіены ,эпідэміялогіі і грамадскага здароўя”, конкурс чытальнікаў пройдзе ў дыстанцыйнай форме.***

4.1. Заяўка на ўдзел і конкурсныя матэрыялы прымаюцца з 15 па 20 лютага 2021 года на электронны адрас: school23@rooborisov.by . Работа журы і падвядзенне вынікаў будзе арганізавана з 22 па 24 лютага 2021 года на базе дзяржаўнай установы адукацыі “Сярэдняя школа № 23 г. Барысава”.

Звяртаем увагу, што заяўкі і відэазапісы, якія будуць дасланы пасля 18 лютага 2021 года, разглядацца не будуць!

Па ўсіх пытаннях звяртацца па тэлефонах: 8 (029) 353 83 51, 8 (029) 213 99 58 (Ціхановіч Юлія Уладзіміраўна, намеснік дырэктара ДУА “Сярэдняя школа № 23 г. Барысава”).

4.2. У конкурсе прымаюць ўдзел вучні ўстаноў адукацыі Барысаўскага раёна ва ўзросце 6-16 гадоў па наступных узроставых катэгорыях:

– 1-4 класы;

– 5-7 класы;

– 8-11 класы.

***Увага! У конкурсе чытальнікаў прымаюць удзел толькі па адным прадстаўніку ад установы адукацыі ў кожнай з узроставых груп.***

**5. Патрабаванні да ўдзельнікаў Конкурсу**

5.1. Канкурсант мае права прадставіць выразнае чытанне аднаго верша ці празаічнага ўрыўка.

5.2. Чытанне можа суправаджацца музычным фонам, мультымедыйнай прэзентацыяй.

**6. Тэматыка Конкурсу**

**“Смех гаворку аздабляе” (Я.Колас)**

Гумарыстычныя творы беларускіх аўтараў на беларускай мове.

**7. Крытэрыі ацэнкі і патрабаванні да выступленняў**

7.1. уменне данесці сэнс, эмацыянальнасць твора да слухачоў;

7.2. выразнасць і гучнасць маўлення;

7.3. здольнасць утрымліваць увагу аўдыторыі падчас выступлення;

7.3. адпаведнасць твора, які выконваецца, узросту і полу выканаўца;

7.4. арганічнае спалучэнне магчымасцяў і тэхнічных прыёмаў, якія выкарыстоўваюцца;

7.5. цэласнасць кампазіцыі.

**8. Рэгламент выступлення**

1-4 класы – не больш за 5 хвілін;

5-7 класы – не больш за 7 хвілін;

8-10 класы – не больш за 10 хвілін.

**9. Падвядзенне вынікаў і ўзнагароджанне пераможцаў**

Па выніках правядзення Конкурсу вызначаецца пераможца і 3 лаўрэаты ў кожнай узроставай групе.

Па рашэнні журы колькасць прызавых месцаў можа быць павялічана ці зменшана.

Дадатак

Анкета-заяўка на ўдзел у адкрытым раённым паэтычным конкурсе чытальнікаў сярод вучняў устаноў адукацыі Барысаўскага раёна “Акрыляе роднае слова”

1. Прозвішча, імя, імя па бацьку ўдзельніка, дата нараджэння

2. Месца вучобы, клас

3. Назва твора (патрэба ў дадатковым абсталяванні)

4. Прозвішча, імя, імя па бацьку настаўніка, адказнага за падрыхтоўку ўдзельніка